Transiidiekspert venelaste ähvardusest: hinnad lähevad alla ja võitlus turu pärast ägeneb(45)
"Meie oleme juba oma lõksud kätte saanud. Näiteks EOS-i mahud raudteeveol on kukkunud üle viie korra. Lätlastele on see alles uus olukord," nentis Vare.
Uudis mõjutab Vare hinnangul heledate naftatoodete turgu, mille turul on niigi ülepakkumine. "Seega hinnad lähevad alla ja võitlus ägeneb järelejäänud piruka pärast. Transiit päris ära ei kao vaatamata Postimehe uudise ebaadekvaatsele pealkirjale," muheles Vare.
Lihtsalt vedude mahud tõmbuvad veelgi kokku ja senine peamine veoartikkel - tumedad naftatooted ja natuke veel ka heledaid - asendub osakaalus muude kaupadega. "Juba praegu on suurimaks kaubagrupiks raudteel väetised ja keemia. Vedelkütused palju väiksem grupp," lisas Vare.